Covid-19-statistieke: Herstelkoers styg tot 90,8%(Argieffoto: Unsplash) Suid-Afrika se herstelkoers vir Covid-19-gevalle het teen Vrydagaand tot 90,8% toegeneem. Altesaam 3 749 nuwe gevalle is bevestig, wat die getal positiewe toetse in die land op 1 470 516 te staan bring. Tot dusver het 1 335 618 mense reeds van die virus herstel. Dr. Zweli Mkhize, minister van gesondheid, het ook 297 nuwe Covid-19-verwante sterftes bevestig. Hiervan was 49 in die Oos-Kaap, 40 in die Vrystaat, 52 in Gauteng, 35 in KwaZulu-Natal, 68 in Limpopo, 16 in Mpumalanga, twee in die Noord-Kaap en 35 in die Wes-Kaap. Altesaam 45 902 mense in Suid-Afrika het tot dusver weens Covid-19 gesterf. Daar is in hierdie stadium 88 996 aktiewe gevalle van die virus. Die meeste is in KwaZulu-Natal (39 627), gevolg deur die Wes-Kaap (11 938). Só lyk die ander provinsies se aktiewe gevalle: Oos-Kaap: 2 710 Vrystaat: 8 567 Gauteng: 8 368 Limpopo: 2 662 Mpumalanga: 3 423 Noordwes: 8 141 Noord-Kaap: 3 560